### | | | | --- | --- | | | | | --- | | **Teknik- og Miljøudvalget** 8. september 2016 Sagsnr. 710-2015-14505 Dok.nr. 710-2016-217979 Mathias Friis | | 86.                 Vedtagelse af lokalplan nr. 344 for Delta, erhvervsområde i [adresse] - Åbent

###

|  |  |
| --- | --- |
| Tidl. politisk behandling | BY, 29.03.16, pkt. 55 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag vurdere høringssvar og beslutte det
endelige indhold i ”Lokalplan nr. 344 - Delta, erhvervsområde i [adresse] og
tillæg nr. 14 til Kommuneplan 13”.

Lokalplanen og kommuneplantillægget tager udgangspunkt i en
samlet planovervejelse og en strategi for erhvervsområdet langs [adresse] i
[adresse], som et af de mest velbeliggende og attraktive erhvervsområder i
Favrskov Kommune. På den baggrund angives med lokalplan nr. 344 en retning, der
lægger op til en mere intensiv udnyttelse af de sidste uudnyttede grunde i
første og anden række langs [adresse]. Denne strategi hænger sammen med en
orientering mod mere arbejdskraftintensive erhverv fra virksomheder med
produktion og lager til kontor- og servicevirksomheder.

Ved at fastlægge fælles og gennemgående højere
bebyggelsesprocenter for ejendommene langs [adresse] følger lokalplanen samtidig
op på en række konkrete sager om overførsel af arealer imellem gældende
lokalplaner og imellem ejendomme.

I dag er den maksimale bebyggelsesprocent i de gældende
lokalplaner fastlagt til 40 i de første to rækker langs [adresse] og 50 i de
bagvedliggende. Dog er den fastlagt til 50 for den yderste ejendom, Delta 8.
Den mere intensive udnyttelse, som gøres mulig med den højere
bebyggelsesprocent, ledsages i lokalplan nr. 344 af bestemmelser om, hvor stor
en andel af den enkelte grund, der må bebygges. Dette for at sikre at
erhvervsområdets åbne og grønne karakter fastholdes, så der i stedet bygges i
højden.

Lokalplanen og kommuneplantillægget omfatter kun en mindre
del af erhvervsområdet i [adresse]. Der lægges imidlertid op til, at den samme
strategi for udviklingen af området langs [adresse] vil blive lagt til grund for
den fremtidige planadministration og sagsbehandling i området.

Lokalplanforslaget har været fremlagt i offentlig høring i
perioden 4. april til 30. maj 2016.

Der er i høringsperioden modtaget høringssvar fra:

1. Søften
Landsbyråd

2. Vejdirektoratet,
Planlægning og Myndighed.

I det følgende redegøres kort for indholdet i de to
høringssvar.

Ad 1) [adresse] mener, at det er et fint
planforslag, der giver mulighed for at etablere en spændende indgang til
Favrskov Kommune fra [adresse]. [adresse] har to kommentarer til
lokalplanforslaget. Den ene omhandler mulighed for indkig til varegårde fra
højt byggeri. Den anden handler om den fremtidige trafikbelastning af krydset
Beta/Århusvej.

Ad 2)
Vejdirektoratet gør ikke indsigelse mod planforslagene, men har nogle
bemærkninger om:

· Etablering af en direkte frakørsel fra Nordjyske Motorvej til
[adresse] og Rejs-anlægget

· Afværgeforanstaltninger i forhold til trafikstøj fra
statsvejnettet

· Deklaration om færdselsret for Vejdirektoratet gennem
lokalplanområdet til regnvandsbassin langs motorvejen

· Vejdirektoratets administration af naturbeskyttelselovens § 21 om
forbud mod reklamer i det åbne land langs statsvejnettet.

Høringssvarene er beskrevet i bilag 2 ”Notat med vurdering
af høringssvar vedr. forslag til lokalplan nr. 344 og tillæg nr. 14 til Kommuneplan
13” sammen med Teknik og Kulturs kommentarer og indstilling. Den fulde ordlyd
af høringssvarene fremgår af bilag 3.

**VURDERING**

Med den endelige vedtagelse af lokalplan nr. 344 og tillæg
nr. 14 til Kommuneplan 13 aflyses lokalplanerne nr. 143 og 323. Lokalplan nr.
107 aflyses delvist og vil fortsat være gældende for Delta 4.

I lokalplanens delområde I (Delta 6) øges
bebyggelsesprocenten fra 40 til 50 for at realisere byggemulighederne i
lokalplan nr. 323.

På [adresse], lokalplanens delområde II, videreføres
muligheden for at opføre et højhus på 10 etager. Det præciseres hvor i
delområdet, der må opføres bebyggelse, og der fastsættes minimum og maksimum
etageantal inden for tre byggeområder for at sikre en markant overgang til det
kommende [adresse] og Rejs-anlæg ved E45.

Delområde III udvides i forhold til den gældende lokalplan,
og de nuværende byggemuligheder fastholdes.

I Kommuneplan 13 er Søften erhvervsområde udlagt til
”facadeorienterede virksomheder” og ”virksomheder med megen persontrafik” og
beskrives således:

*”Søften erhvervsområde udgør kommunens primære
erhvervsområde. Samtidig med at det gennem indretning, profil og udformning
målrettes både lettere og avancerede erhvervstyper, gør den nære beliggenhed i
forhold til motorvejen området attraktivt også for transportorienterede
virksomheder. I takt med en fremtidig udbygning af den kollektive
persontransport vil området i stigende grad orientere sig mod mere arbejdskraftintensive
virksomheder”.*

Teknik og Kultur anbefaler, at bestemmelsen om
arkitekturgodkendelse flyttes til en selvstændig paragraf, så den gælder for
hele lokalplanområdet.

Derudover anbefaler Teknik og Kultur, at der ikke foretages
konkret ændring af lokalplanforslaget på baggrund af de modtagne indsigelser,
men at Vejdirektoratets bemærkninger lægges til grund for den videre
planlægning for Mogens Krogh og Rejs-anlægget øst for lokalplanområdet.

**ØKONOMI**

Lokalplanen giver mulighed for at
videreføre vejen Delta under højspændingsledningerne. Vejanlægget og de
kommunale udgifter der er forbundet hermed, herunder arkæologisk prøvegravning,
vil først blive aktuelt i forbindelse med byggemodning til [adresse] og
Rejs-anlægget øst for lokalplanområdet. Lokalplanen
medfører ikke andre kommunale udgifter.

Delta 8 er den eneste grund i lokalplanområdet, hvor der
endnu ikke er foretaget arkæologiske prøvegravninger.
Udgifterne i forbindelse med en eventuel prøvegravning på [adresse] vil være
Favrskov Kommune uvedkommende. [adresse] anbefaler, at der foretages
prøvegravning, inden anlægsarbejde påbegyndes. Hvis forundersøgelsen ikke
gennemføres, og der under anlægsarbejdet findes spor af fortidsminder, skal
arbejdet standses. Udgiften til den efterfølgende arkæologiske undersøgelse skal
i dette tilfælde afholdes af bygherren.

**INDDRAGELSE**

Lokalplanforslaget og kommuneplantillægget har været
fremlagt i offentlig høring i perioden 4. april til 30. maj 2016.

Teknik og Kultur har tidligere i forløbet holdt indledende
møder med ejeren af den ubebyggede grund, matr.nr. 12bh, Delta 8, om de
aktuelle planer for fremtidig udnyttelse af grunden.

**INDSTILLING**

Direktøren for Teknik og Kultur
indstiller til Byrådet:

1. At forslag til ”Lokalplan nr. 344 - Delta, erhvervsområde i [adresse] og
tillæg nr. 14 til Kommuneplan 13” vedtages endeligt med den ændringer, der
fremgår af vurderingen i bilag 2.

**BESLUTNING**

**Bilag**

|  |  |
| --- | --- |
| Bilag 1. Forslag til "Lokalplan nr. 344 - Delta, erhvervsområde i [adresse] og tillæg nr. 14 til Kommuneplan 13 " | 710-2016-93682 |
| Bilag 2. Notat med vurdering af høringssvar vedr. forslag til lokalplan nr. 344 og tillæg nr. 14 til Kommuneplan 13 | 710-2016-217389 |
| Bilag 3. Indsendte høringssvar til lokalplan nr. 344 - Delta, erhvervsområde i [adresse] 710-2016-218560 |